Siiski on Tartul ka omad puudused. Jah, me võime nimetada oma kodulinna Eesti haridus- ja kultuuripealinnaks, kuid kas oleme seda tegelikult vaid iseendi või ka  teiste jaoks? Pidevalt Tallinna ja Tartu vahel liigeldes mõistan, et kiire maa-, rööpa ja õhutee puudumine Eesti kahe suurima linna vahel on Tartu arengu olulisimaks pudelikaelaks. Kui teistel eestimaalastel ning välisturistidel puuduvad Tartusse tulekuks head reisimisvõimalused, on meie vaimu- ja kultuuririkkus vaid vähestele kättesaadav. Linnadevahelist kaugust ei mõõdeta ammu enam kilomeetrite, vaid ühendusaja järgi.